123 Ego

Ego. Hoc pronomen, ego, notat in Christo triplicem excellenciam. Quia summam personam ad liberandum, Psal. [80:11]: *Ego Dominus Deus tuus, qui eduxi te de terra Egipti*.

Item, summam sapienciam ad informandum, Ysai. 48[:17]: *Ego Dominus Deus, docens te vtilia*.

¶ Item, summam clemenciam ad remunerandum, Gen. 15[:1]: *Noli timere, ego protector tuus [sum], et merces tua*. Propter ista vere potest Christus dicere, Ego sum, precellit omnes alios in veritate essendi. Sicut tam effectum essencia participacionum, Exod. 3[:14]: *Ego sum qui sum*. Dicit Dominus Apo. 1[:8]: *Ego sum alpha.*

Secundo, potestate creandi, sicut aliquid precellit nichil, sanus infirmum, Ysai. 44[:24]: *Ego sum Dominus, faciens omnia*.

Tercio, in benignitatem redimendi, sic mater precellit nouercam, amicus hostem, Jer. 11[:19]: *Ego quasi agnus, qui portatur ad [victimam]*. Matt. 8[:7]: *Ego veniam*, in cruce, *et curabo eum*.